- Rentene kan bli <br/> svært høye | DN
- Rentene kan bli <br/> svært høye
Sentralbanksjef Svein Gjedrem med kraftig advarsel til deg som har flytende rente på hele lånet.
1 min Publisert: 13.08.09 — 05.36 Oppdatert: 6 år siden
Tidenes laveste styringsrente gjør det lite fristende å velge den vesentlig høyere fastrenten. Sentralbanksjef Svein Gjedrem oppfordrer likevel norske husholdninger om å binde lånerenten.
Gjedrem anser at et normalt rentenivå for norsk økonomi vil være rundt fem-seks prosent.
- Det er ikke klokt å finanseiere med flytende rente, ihvert-fall ikke hele lånet med flytende rente, hvis du ikke har økonomi til å bære renter på syv-åtte prosent.
Les også: - Rentehopp i oktober
De kortsiktige rentene vil kunne variere mye, og vil periodevis bli svært høye. Svein Gjedrem.
Få binder
Ved utgangen av første kvartal i år var 9,2 prosent av utlånene til husholdninger bundet til fast rente. Tall tyder på at færre enn før binder. De siste tre månedene var bare 1,3 prosent av ny lån et fastrentelån i Nordea.
- Det kan tolkes som at mange spekulerer i at flytende rente kan gi en lavere rente over lånets løpetid. Men det er en spekulativ beslutning, og det er en risikofylt beslutning. For de kortsiktige rentene vil kunne variere mye, og kan periodevis bli svært høye, advarer Gjedrem.
Se videointervjuet med Svein Gjedrem:
- Flere år før rentene demper boligmarkedet
Eksperter Dagens Næringsliv har snakket med er imidlertid svært delt i synet på om hvorvidt det er smart å binde renten nå.